**Správa o výsledkoch a podmienkach výchovno-vzdelávacej činnosti za školský rok 2019/2020**

**Spojená škola internátna, Ľ. Stárka 12, 91105 Trenčín**

**Organizačná zložka : Špeciálna materská škola**

Údaje o počte detí (stav k 15.9.2019/ stav k 31.8.2020):

|  |  |  |
| --- | --- | --- |
| I. trieda | stav k 15.9.2019 | stav k 31.8.2020 |
| Počet detí | 18 | 18 |
| Predškoláci | 10 | 11 |
| Počet detí s odloženou PŠD | 1 | 1 |

Údaje o počte detí zapísaných do 1. ročníka ZŠ/ŠZŠ, do prípravného ročníka ZŠ/ŠZŠ

|  |  |
| --- | --- |
| Počet zapísaných detí do 1. ročníka ZŠ/ŠZŠ | 0/0 |
| Počet zapísaných detí do prípravného ročníka ZŠ/ŠZŠ | 0/6 |

Údaje o prijímacom konaní do ŠMŠ:

Špeciálna materská škola neorganizuje prijímacie konanie. Do špeciálnej materskej školy sa dieťa prijíma na základe žiadosti zákonného zástupcu dieťaťa o prijatie do špeciálnej materskej školy a jeho zdokumentovaného zdravotného znevýhodnenia. Na predprimárne vzdelávanie v špeciálnej materskej škole sa prijíma spravidla dieťa od troch do šiestich rokov veku. Prednostne sa prijíma:

* dieťa, ktoré dovŕšilo piaty rok veku,
* dieťa s odloženým začiatkom plnenia povinnej školskej dochádzky,
* dieťa s dodatočne odloženým začiatkom plnenia povinnej školskej dochádzky

O prijatí dieťaťa do špeciálnej materskej školy rozhoduje riaditeľ SŠI podľa § 5 ods. 14 písm. a) zákona č.596/2003 Z. z. o štátnej správe v školstve a školskej samosprávea o zmene a doplnení niektorých zákonov a podľa § 95 ods.3 zákona č. 245/2008 Z.z. o výchove a vzdelávaní a v súlade s § 7 vyhlášky MŠ SR č. 322/2008 Z.z. o špeciálnych školách.Pri prijímaní detí do ŠMŠ sa postupuje v zmysle § 3 vyhlášky Ministerstva školstva Slovenskej republiky č. 308/2009 Z. z. o materskej škole (ďalej len vyhláška č. 308/2009 Z. z.), ktorá mení vyhlášku č.306/2008 Z.z..Prijatiu dieťaťa do ŠMŠ predchádza prerokovanie v pedagogickej rade školy.

Prijatiu dieťaťa môže predchádzať adaptačný pobyt po dohode zákonného zástupcu s riaditeľom ŠMŠ. O forme pobytu sa rozhodne s prihliadnutím na individuálne osobitosti dieťaťa.V prípade zníženej adaptačnej schopnosti dieťaťa a v záujme jeho zdravého vývinu môže riaditeľ po prerokovaní so zákonným zástupcom alebo na základe jeho písomnej žiadosti rozhodnúť o prerušení dochádzky dieťaťa do materskej školy na dohodnutý čas, alebo ukončení tejto dochádzky. Písomné rozhodnutie o prijatí alebo neprijatí dieťaťa do ŠMŠ vydáva riaditeľ k začiatku školského roka. Písomné rozhodnutie o prijatí dieťaťa počas školského roka vydá riaditeľ do 30 dní odo dňa podania žiadosti.

Údaje o počte zamestnancov ŠMŠ:

|  |  |
| --- | --- |
| Počet zamestnancov ŠMŠ celkom | 8 |
| Počet pedagogických zamestnancov | 4 |
| Počet nepedagogických zamestnancov | 3 |
| Počet prevádzkových zamestnancov | 1 |

Údaje o  plnení kvalifikačného predpokladu zamestnancov ŠMŠ:

|  |  |  |  |  |
| --- | --- | --- | --- | --- |
| Meno | I.atest. skúška | II.atest. skúška | 6%príplatok | 12%príplatok |
| Mgr. Porubanová  Gabriela | áno | - | - | - |
| Bc. Alena Adamechová | - | - | - | - |
| Bc. Kružlíková Jana | - | - | - | - |
| Slámová Tatiana | - | - | - | - |

Údaje o ďalšom vzdelávaní pedagogických zamestnancov ŠMŠ:

|  |  |  |
| --- | --- | --- |
| Meno | Profesijný rozvoj | Iné (kurzy, školenia) |
| Mgr. Porubanová Gabriela | **Aktualizačné vzdelávanie** – 1.Využitie rôznych programov a techník vo výchovno-vyučovacom procese žiakov s MP pri predchádzaní neznášanlivosti, sex. zneužívaniu, obchodovaní s ľuďmi – SŠI Trenčín  2. Komunikácia s rodičmi detí so ZZ, kompetencie učiteľa, práva a povinnosti rodiča – SŠI Trenčín.  3. Vývinová nezrelosť u detí predškolského a ml. školského veku - Balans Kremnica  4. Dieťa s poruchou autistického spektra v materskej škole - NAUTIS Praha |  |
| Bc. Alena Adamechová | **Aktualizačné vzdelávanie** – 1.Využitie rôznych programov a techník vo výchovno-vyučovacom procese žiakov s MP pri predchádzaní neznášanlivosti, sex. zneužívaniu, obchodovaní s ľuďmi – SŠI Trenčín  2. Komunikácia s rodičmi detí so ZZ, kompetencie učiteľa, práva a povinnosti rodiča – SŠI Trenčín. |  |
| Bc. Kružlíková Jana | **Aktualizačné vzdelávanie** – 1.Využitie rôznych programov a techník vo výchovno-vyučovacom procese žiakov s MP pri predchádzaní neznášanlivosti, sex. zneužívaniu, obchodovaní s ľuďmi – SŠI Trenčín  2. Komunikácia s rodičmi detí so ZZ, kompetencie učiteľa, práva a povinnosti rodiča – SŠI Trenčín. |  |
| Slámová Tatiana | **Aktualizačné vzdelávanie** – 1.Využitie rôznych programov a techník vo výchovno-vyučovacom procese žiakov s MP pri predchádzaní neznášanlivosti, sex. zneužívaniu, obchodovaní s ľuďmi – SŠI Trenčín  2. Komunikácia s rodičmi detí so ZZ, kompetencie učiteľa, práva a povinnosti rodiča– SŠI Trenčín. |  |

Šk. rok 2019/2020 - Bc. Alena Adamechová: štúdium na Súkromnej strednej pedagogickej škole, Bratislava – Učiteľstvo pre materské školy a vychovávateľstvo – 1.ročník, dvojročné pomaturitné štúdium.

- Bc. Jana Kružlíková : 1. štúdium na Strednej odbornej škole pedagogickej blahoslavenej Laury, Trnava – Špeciálna pedagogika – 1. ročník, dvojročné pomaturitné štúdium.

2. štúdium na Pedagogickej fakulte Trnavskej univerzity v Trnave – Predškolská a elementárna pedagogika – 1. ročník, bakalárske štúdium.

V mesiacoch október 2019 Mgr. Gabriela Porubanová (ŠMŠ) a Mgr. Tatiana Dlesková (AT1) pripravili a odborne viedli Metodický deň – **,,Každé dieťa si zaslúži rovnakú šancu“**. Bol zameraný na vypracovanie IVP v pre dieťa so ŠVVP v materskej škole a možnosti využitia odborných publikácií pri vypracovaní IVP a pri práci s dieťaťom so ŠVVP, ktorý sa konal pod záštitou Okresného úradu – odboru školstva v Trenčíne. Zúčastnilo sa na ňom 125 učiteliek z materských škôl v trenčianskom kraji.

Údaje o študijných odboroch ŠMŠ:

ŠMŠ poskytuje vzdelávanie podľa Štátneho vzdelávacieho programu pre predprimárne vzdelávanie v materských školách pre deti so zdravotným znevýhodnením.

*ŠMŠ môže poskytovať výchovu a vzdelávanie podľa nasledovných vzdelávacích programov:*

1. Vzdelávací program pre deti s mentálnym postihnutím pre predprimárne vzdelávanie

2. Vzdelávací program pre deti so sluchovým postihnutím pre predprimárne vzdelávanie

3. Vzdelávací program pre deti so zrakovým postihnutím pre predprimárne vzdelávanie

4. Vzdelávací program pre deti s telesným postihnutím pre predprimárne vzdelávanie

5. Vzdelávací program pre deti s narušenou komunikačnou schopnosťou pre predprimárne

vzdelávanie

6. Vzdelávací program pre deti s autizmom alebo ďalšími pervazívnymi vývinovými

poruchami pre predprimárne vzdelávanie

7. Vzdelávací program pre deti choré a zdravotne oslabené pre predprimárne vzdelávanie

8. Vzdelávací program pre hluchoslepé deti pre predprimárne vzdelávanie

9. Vzdelávací program pre deti s viacnásobným postihnutím pre predprimárne vzdelávanie

*V šk. roku 2019/2020 ŠMŠ poskytovala deťom vzdelávanie podľa:*

- vzdelávacieho programu pre deti s mentálnym postihnutím pre predprimárne vzdelávanie

- vzdelávacieho programu pre deti s autizmom alebo ďalšími pervazívnymi vývinovými

poruchami pre predprimárne vzdelávanie

- vzdelávacieho programu pre deti s viacnásobným postihnutím pre predprimárne vzdelávanie

- vzdelávací program pre deti s narušenou komunikačnou schopnosťou pre predprimárne

vzdelávanie

*Vzdelávanie počas mimoriadnej situácie za obdobie od prerušenia 16.3.2020 do 31.5.2020*:

Výchovno-vzdelávacie aktivity v špeciálnej materskej škole boli zabezpečené týždennými aktivitami a videami uverejňovanými na stránke školy. Ich obsahom bolo precvičovanie a upevňovanie základných sebaobslužných zručností, precvičovanie a upevňovanie nadobudnutých zručností a vedomostí – farby, tvary, riekanky, hudobno-pohybové hry, rozvoj grafomotoriky a slovnej zásoby, jemnej a hrubej motoriky, orientáciu na ploche. Všetky aktivity boli navrhnuté hravou formou.

Taktiež sme sa zamerali na návrhy pre rodičov – spôsoby práce s deťmi, možnosti trávenia voľného času, nápady na hry a aktivity počas pobytu doma.

Spolupráca s rodičmi bola veľmi dobrá, komunikovali s nami svoje postrehy, problémy, ťažkosti pri zvládaní zadaných úloh, ako aj pokroky ich detí v jednotlivých oblastiach. Spätnou väzbou boli fotografie a videá detí, uverejňované priebežne na stránke školy a facebooku.

Do zadávaných aktivít sa zapojili všetky deti podľa svojich možností a druhu a stupňa postihnutia.

*Vzdelávanie počas mimoriadnej situácie za obdobie od1.6.2020 do 30.6.2020*:

Špeciálnu materskú školu navštevovalo v tomto období 6 detí.

Deti, ktoré nastúpili od 1.6.2020, plnili zadané úlohy a aktivity počas pobytu v ŠMŠ. Ostatné deti pracovali naďalej dištančnou formou.

<https://szsitrencin.edupage.org/>

<https://szsitrencin.edupage.org/text30/?eqa=dGV4dD10ZXh0JTJGdGV4dDMw>

Údaje o aktivitách a prezentácii ŠMŠ:

*Aktivity ŠMŠ:*

* „Vôňa jesene“ – september 2019 - účasť detí na jednoduchých prácach v areáli školy spojených s ochutnávkou bylinkových čajov a zeleninových nátierok.
* Metodický deň pre učiteľky materských škôl v Trenčíne - *,, Každé dieťa si zaslúži rovnakú šancu“*(október 2019). *Cieľ metodického dňa:* - vypracovanie IVP v pre dieťa so ŠVVP v materskej škole a možnosti využitia odborných publikácií pri vypracovaní IVP a pri práci s dieťaťom so ŠVVP, odovzdávanie si poznatkov a skúseností z praxe učiteliek materskej školy
* Mikuláš v materskej škole – december 2019
* Zdobenie medovníčkov – december 2019 – tvorivé dielne pre deti a rodičov, starých rodičov, zákonných zástupcov – oboznamovanie sa so zvykmi a tradíciami regiónu.
* Vianočné posedenie ,,Deti deťom“ – december 2019 - krátke vystúpenie detí za účasti rodičov, starých rodičov, zákonných zástupcov.
* Karneval – február 2020 - za účasti rodičov, starých rodičov, zákonných zástupcov
* Deň detí – jún 2020 – súťažné a zábavné aktivity v areáli školy za účasti rodičov, starých rodičov, zákonných zástupcov.

*Prezentácia ŠMŠ na verejnosti:*

* Pravidelné uverejňovanie informácií a fotografií na webovej stránke školy
* Uverejňovanie fotografií na facebookovej stránke školy
* Videá na stránke školy

Údaje o projektoch, do ktorých je ŠMŠ zapojená:

- Dlhodobý medzinárodný projekt „Zelená škola“

- Projekt „Daj si vodu z vodovodu“

- Elektronizácia vzdelávacieho systému regionálneho školstva(digiskola.sk)

- Projekt „Odstránenie stavebných bariér v školách, ktoré navštevujú žiaci so zdravotným postihnutím 2020“

- Enviroprojekt 2020

- projekt ,,DM spolu“ – ,,Zachovanie biodiverzity v areáli školy“.

- SPP projekt – ,,Rozvoj a realizácia vzdelávania“.

Údaje o výsledkoch inšpekčnej činnosti:

V šk. roku 2019/2020 nebola vykonaná inšpekčná činnosť.

Údaje o priestorových a materiálno-technických podmienkach ŠMŠ:

Vstup do tried aj šatne je bezbariérový. Triedy sú zariadená tak, aby mali deti dostatok priestoru na hry, pohybové a relaxačné cvičenia a odpočinok. Nábytok spĺňa antropo-metrické požiadavky, bezpečnostné i hygienické normy. Ležadlá sú ľahké, prenosné, skladateľné. Základným nábytkom pre deti sú stolíky a stoličky. Umiestnené sú vo svetlej časti triedy so správnym dopadom svetla. Sú z prírodného materiálu (drevo), spĺňajúce i estetické požiadavky. Súčasťou zariadenia tried sú aj dve špeciálne polohovateľné a nastaviteľné stoličky pre žiakov s viacnásobným postihnutím a prebaľovací pult. Triedy sú vybavené dostatkom edukačných a špeciálnych pomôcok a hier, ktoré sa priebežne dopĺňajú. Prístup k hračkám je jednoduchý, dieťaťu umožňuje vytváranie hrového prostredia podľa vlastného zámeru, výberu. Súčasťou špeciálnej materskej školy sú aj sociálne zariadenia, izolačná miestnosť a šatňa so skrinkami pre každé dieťa, ktoré spĺňajú hygienické a bezpečnostné požiadavky.

*V blízkosti triedy ŠMŠ sa nachádza:*

* zborovňa s nainštalovanou interaktívnou tabuľou.
* logopedická učebňa s programovým vybavením, didaktickými pomôckami
* učebňa na rozvíjanie jemnej motoriky detí
* relaxačná miestnosť snozeelen
* terapeutická miestnosť na arteterapiu s možnosťou využitia keramickej pece
* terapeutická miestnosť na muzikoterapiu
* tvorivé dielne s vybavením
* školský dvor, kryté posedenie - altánok
* záhrada s detským ihriskom (šmykľavka, hojdačka, strunová hojdačka), arborétum, pieskovisko.
* telocvičňa, rehabilitačná miestnosť
* školská jedáleň - zabezpečuje deťom celodennú stravu
* v budove školy sú dve učebne informatiky
* v budove internátu je klubovňa vhodná na detské súťaže v speve, recitácii, detská knižnica

Vychádzky uskutočňujeme do blízkeho okolia, k Váhu, kde majú deti veľké možnosti na spoznávanie prírody. K uvedeným priestorom je bezbariérový prístup.

Údaje o finančnom a hmotnom zabezpečení výchovno-vzdelávacej činnosti školy:

V zmysle zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov, sa v materskej škole uskutočňuje výchova a vzdelávanie za čiastočnú úhradu. Výšku príspevku určuje riaditeľ. Príspevok sa neuhrádza za dieťa, ktoré má rok pred plnením povinnej školskej dochádzky. Zákonní zástupcovia detí v ŠMŠ mesačne uhrádzali príspevok 6,78 € za dieťa. Rodičia sa stali členmi OZ Slniečko, ktoré prijíma 2% z daní a prispieva finančne na pomôcky resp. činnosti v materskej škole. O spôsobe využitia finančných prostriedkov OZ Slniečko sú rodičia pravidelne informovaní na jeho členských schôdzkach i na stretnutiach ZRŠ. Taktiež na celoškolskom stretnutí ZRŠ predkladá výbor ZRŠ správu o finančnom hospodárení.

Ciele predprimárneho vzdelávania detí so zdravotným znevýhodnením :

Predprimárne vzdelávanie detí so zdravotným znevýhodnením pri plnení svojich cieľov plne rešpektuje jedinečnosť a možnosti každého dieťaťa. Cieľom predprimárneho vzdelávania detí zabezpečovať ich komplexný rozvoj v súlade s ich možnosťami a osobitosťami danými zdravotným znevýhodnením. Špeciálna materská škola pripravuje deti so zdravotným znevýhodnením na život v intaktnej spoločnosti, v súlade s osobitosťami a individuálnymi rozvojovými možnosťami, danými ich postihnutím. Edukačné prostredie v špeciálnej materskej škole by malo byť podnetným zároveň estetickým s rešpektovaním práva dieťaťa na súkromie, kolektívne činnosti a odpočinok. Indikátorom kvality prostredia nie je množstvo, ale kvalita podnetov, možnosť variability a podielu detí na jeho vytváraní, resp. pretváraní s ohľadom na druh a stupeň zdravotného znevýhodnenia.

Hlavné ciele ŠMŠ :

* rozvíjať zaostávajúci vývin v psychomotorickej, poznávacej, emocionálnej a sociálnej oblasti,
* rozvíjať komunikačné schopnosti dieťaťa,
* vytvoriť podmienky na plynulú adaptáciu na nové prostredie (pri vstupe do materskej školy),
* naplniť potrebu sociálneho kontaktu dieťaťa s rovesníkmi,
* umožniť dieťaťu sebarealizáciu prostredníctvom hrových aktivít,
* rozvíjať samostatnosť dieťaťa, posilňovať jeho sebadôveru a sebavedomie,
* vytvárať elementárne sociálne kompetencie a ich využitie v reálnom živote,
* utvárať elementárne prosociálne a environmentálne cítenie,
* podporovať komplexný osobnostný rozvoj,
* aktivizovať a motivovať rozvoj psychomotoriky, poznania, emocionality, sociability,
* rozvíjať tvorivosť a predstavy v každodenných aktivitách,
* pomôcť dieťaťu formovať vlastnú jedinečnosť a životné kompetencie (spôsobilosti).
* pripraviť dieťa so zdravotným znevýhodnením na plynulý prechod na ďalší stupeň vzdelávania.

Uvedené ciele sa plnili priebežne počas šk. roku 2019/2020.

V oblasti materiálno-technického rozvoja materskej školy sme priebežne dopĺňali didaktickú techniku, edukačný materiál, učebné zdroje, ktoré boli potrebné k tvorbe IVP pre každé dieťa podľa Vzdelávacích programov pre deti so zdravotným znevýhodnením pre predprimárne vzdelávanie. Vonkajšie priestory si priebežne upravujeme, zveľaďujeme, aby boli oázou pokoja i priestorom aktívneho oddychu našich detí. Na jar 2020 bol vybudovaný spevnený chodník v školskom arboréte, aby sa zjednodušil prístup imobilných detí do týchto priestorov. Taktiež bola vybudovaná spevnená parkovacia plocha pre rodičov s imobilnými deťmi. V marci 2020 sa začal revitalizovať priestor pred školským internátom, aby spĺňal nielen estetické požiadavky, ale bol aj bezbarierový.

V oblasti verejného života sa naša škola pravidelne prezentuje organizovaním rôznych spoločensko-kultúrnych a športových podujatí. Taktiež naše predškolské zariadenie sa zúčastňuje väčšiny akcií, samozrejme s ohľadom na vek, druh i stupeň zdravotného znevýhodnenia detí. Práve tu uplatňujeme zásady individuálneho prístupu, primeranosti, postupnosti. Prezentujeme sa v regionálnej tlači, na webovej stránke školy, v školskom časopise, kde je našim najmenším venovaná nejedna stránka. Uskutočňujeme aktivity z projektu „Zelená škola“. Rodičia detí sa pravidelne zúčastňujú posedení k Vianociam, Dňu matiek, triednych schôdzok ZRŠ. Aktívne spolupracujeme s rodičmi imobilných detí pri zaobstarávaní kompenzačných pomôcok. Pri adaptačnom procese detí v ŠMŠ je veľmi dôležité spolupracovať s rodičmi. Pokračovať budeme v informačnom systéme pre partnerov školy (rodičia, občania) – prezentácia prác detí na nástenkách v priestoroch školy, v šatni. Spolupracujeme s CŠPP, ktoré je súčasťou školy, s CPPPaP v Trenčíne, s detským pedopsychiatrom, s naším zriaďovateľom, zástupcami mesta. Kritériom je pre nás spokojnosť detí, rodičov, pedagógov a kvalita výsledkov. Nástrojmi na zisťovanie úrovne stavu školy boli a zostávajú : komunikácia s rodičmi, deťmi, zriaďovateľom, médiami, blízkou verejnosťou.

Oblasti, v ktorých ŠMŠ dosahuje dobré výsledky a oblasti, v ktorých sú nedostatky a treba úroveň výchovy a vzdelávania zlepšiť, vrátane návrhov opatrení:

Môžeme konštatovať, že ŠMŠ dosahovala dobré výsledky v:

* adaptačnom období nových detí
* spolupráci s jednotlivými rodičmi – vysoko individuálny prístup pedagógov
* koncepčnom zameraní materskej školy, cieľoch výchovy a vzdelávania
* odbornom a pedagogickom riadení
* uplatňovaní a aktivizovaní udržateľného spôsobu života v oblasti zdravia a výživy

(každodenný pobyt vonku, návšteva arboréta, návštevy multisenzorickej miestnosti, telocvične)

* kvalite vypracovanej pedagogickej dokumentácie, hlavne IVP
* poradenskej činnosti pre rodičov v CŠPP
* spolupráci so ZRŠ
* spolupráci s OZ Slniečko – finančná pomoc pri zakúpení kompenzačných pomôcok

Nedostatky vidíme v ďalšom dobudovaní detského ihriska pomôckami - prvkami pre imobilné deti, vo vybudovaní bezbariérového prístupu  na internát, aby sa všetky deti mohli zúčastňovať na akciách aj v týchto priestoroch. Naďalej chceme zlepšovať oblasť komunikácie s rodičmi a zákonnými zástupcami detí nielen v oblasti výchovy a vzdelávania, ale aj v poradenskej oblasti. Taktiež chceme zlepšovať spoluprácu s materskými školami pre intaktné deti v oblasti odovzdávania si praktických skúseností a odborných informácií v problematike výchovy a vzdelávania detí so zdravotným znevýhodnením.